EkBass/fiwiki-20250220-pages-articles huggingface dataset:
Mohamed Kamarainba Mansaray

Mohamed Kamarainba Mansaray (s. Port Loko, Sierra Leone) on sierraleonelainen poliitikko, psykologi sekä Alliance Democratic Movement -puolueen tämänhetkinen puheenjohtaja. Hän perusti kyseisen vasemmistolaisen populismipuolueen itse maan kahden suurimman poliittisen puolueen, hallitsevan All People’s Congressin sekä ensisijaisen oppositiopuolueen Sierra Leonen kansanpuolueen, vastapuoleksi. ==Lähteet== Luokka:Elävät henkilöt Luokka:Sierraleonelaiset poliitikot
Tervahauta (Kiikoinen)

Tervahauta on Kiikoisten kylä Sastamalan kunnassa Pirkanmaalla. Se sijaitsee valtatie 11 ja kantatie 44 risteyksessä ja oli yksi kolmesta Kiikoisten kunnan asutuskeskittymästä. Kiikoisten ainoa kauppa sijaitsee Tervahaudassa. Tervahaudassa on noin 200 asukasta. Kylän keskus on siirtynyt vähitellen vanhalta kylänraitilta valtatien varteen, josta löytyy huoltoasema, kauppa, pankki ja pienteollisuutta. Tervahaudassa järjestetään vuosittain tunnettu kansanmusiikkitapahtuma Kiikoisten Purpurit. ==Lähteet== Luokka:Kiikoisten kylät
Novaja Zemlja (albumi)

__NOTOC__ Novaja Zemlja on Juudas Iskariotin Suudelman esikoisalbumi. == Kappaleet == Kaikki kappaleet säveltänyt Antti Tuonela sekä sovittanut Juudas Iskariotin Suudelma. # # # # # # # # == Kokoonapano == * Antti Tuonela – poikkihuilu, haitari * Tuomas Polo – sähkö- ja akustinen kitara * Miikka Mäkipaakkanen – basso * Marko Karjalainen – rummut \+ * Sini Palokangas – sopranosaksofoni raidoilla 1, 6 ja 7, viulu raidalla 5 == Lähteet == == Aiheesta muualla == * Novaja Zemlja Discogs-sivustolla * Novaja Zemlja Prog Archives -sivustolla Luokka:Vuoden 2012 esikoisalbumit Luokka:Juudas Iskariotin Suudelman albumit
Kiikoisten kirkonkylä

Kiikoisten kirkonkylä () on taajama ja kylä Sastamalan kaupungissa Pirkanmaalla. Taajama oli Kiikoisten kunnan keskusta. Se sijaitsee Sastamalan länsiosassa Kiikoisjärven rannalla. Vuonna 2016 kirkonkylän asukasluku 522. Kirkonkylän taajama-asutus on syntynyt 1800- ja 1900-lukujen vaihteessa. Se kulkee vanhan Jaara-Tervahauta-tien myötäisesti ja jatkuu miltei yhtenäisenä ketjuna kyseisiin kyliin saakka. Kiikoisten alueen kunnallispalvelut sijaitsevat kirkonkylällä kuin myös Kiikoisten kirkko ja seurakuntatalo. Kiikoisten alueen ainoa koulu, Toukolan koulu, sijaitsee kirkonkylän ja Tervahaudan välissä. ==Lähteet== Luokka:Kiikoisten kylät Luokka:Suomen kirkonkylät Luokka:Suomen entiset kuntakeskukset Luokka:Sastamalan taajamat
Kustantaja Laaksonen

Kustantaja Laaksonen on helsinkiläinen kirjankustantamo, joka on erikoistunut liikennevälineisiin ja ajoneuvoihin sekä kaupunkikulttuuriin liittyvään lähihistoriaan. Helsingin Oulunkylässä toimivan tieto- ja kuvakirjakustantamon perustivat Eero ja Maarit Laaksonen vuonna 2007. Ennen sitä Eero Laaksonen teki pitkän uran kustannusalalla. Ensimmäiset omat kustannustuotteet olivat rautatiekalustoaiheisia seinäkalentereita 1990-luvun alussa, joita julkaistaan yhä vuosittain. Ensimmäiset kuvateoksensa Laaksonen kustansi vuosituhannen vaihteen paikkeilla. Liikennevälineitä ja työkoneita kuvaavien teosten lisäksi Kustantaja Laaksonen on julkaissut muun muassa arkkitehtuurin historiaa, kaupunkikulttuuria ja sotahistoriaa käsitteleviä tietoteoksia. Vuoden 2017 alussa kustannettuja nimikkeitä oli noin 70. ==Lähteet== Luokka:Suomalaiset kirjankustantamot
Janne Hokkanen

Janne Matti Samuli Hokkanen (s. 13. huhtikuuta 1983 Tampere) on suomalainen kuvataiteilija, joka toteuttaa veistotaidetta, maalaustaidetta, videoinstallaatioita, valokuvausta ja julkista taidetta. Hän on pitänyt sekä yksityis- että yhteisnäyttelyitä Suomessa. Hokkanen suoritti kuvataiteilijan ylemmän AMK-tutkinnon Kankaanpään taidekoulusta vuonna 2017. Hän asuu ja työskentelee Tampereella. Vuosina 2016 ja 2017 Hokkanen on toteuttanut Tampereen keskustaan julkisen taiteen näyttelyt #Kylttitempaus ja #iImoitustempaus. Kesäksi 2018 avautui näyttely Korkeasaaren eläintarhaan ja Mustikkamaalle. Näyttelyn julkinen osuus oli nähtävissä kahdella reitillä Mustikkamaalla. Korkeasaaren eläintarhan osuus näyttelyä on esillä Korkeasaaren sillalta lähtiessä kohti Kissalaaksoa. Lahden Pikku-Vesijärven puistossa oli vuonna 2021 esillä Hokkasen neljäs julkinen taidenäyttely nimeltään Ihmisluonto. Näyttely on osa Lahden Euroopan ympäristöpääkaupunki 2021 ohjelmaa. == Julkisia teoksia == * Mennääs sitten, 2016, Urkin piilopirtti Pinsiö * Kerros numerot, 2012, Tampereen yliopisto Virta-rakennus, Tampere * Taivas rajana, 2011, Saaristen koulu, Hämeenlinna == Kirjallisuutta == Janne Hokkanen: "ÄLÄ LUE TÄTÄ OPINNÄYTETYÖTÄ: Osallistavaa julkista taidetta". Opinnäytetyö käsittelee #Kylttitempaus näyttelyn järjestämistä Hämeenpuistoon, Tampereelle vuonna 2016. Satakunnan ammattikorkeakoulu 2017. == Lähteet == == Aiheesta muualla == * Janne Hokkasen verkkosivut Luokka:Vuonna 1983 syntyneet Luokka:Suomalaiset taidemaalarit Luokka:Elävät henkilöt
Eino Roiha -instituutti

Roiha -instituutti järjestää muun muassa musiikkiterapian, tanssi- liiketerapian ja taideterapian ammatillisia koulutuksia sekä erikoistumiskoulutuksia. Toiminnan taustalla on Eino Roiha -säätiö, jonka perustajatahoja ovat Jyväskylän yliopisto, Jyväskylän ammattikorkeakoulu Oy, Jyväskylän kaupunki ja kotiseutuneuvos Kauko Sorjonen. == Lähteet == Luokka:Suomalaiset oppilaitokset
Halloween (vuoden 2018 elokuva)

Halloween on vuonna 2018 ensi-iltansa saanut yhdysvaltalainen slasher-elokuva, jonka on ohjannut David Gordon Green. Se on Halloween-elokuvasarjan yhdestoista osa, ja suora jatko-osa alkuperäiselle Halloween – naamioiden yölle (1978). Samalla se sivuuttaa edellisten jatko-osien juonijatkumon. Vuoden 1978 elokuvan ohjaaja, käsikirjoittaja ja säveltäjä John Carpenter on tämän elokuvan vastaava tuottaja ja luova konsultti. Elokuva sijoittuu 40 vuotta alkuperäisen elokuvan jälkeen ja seuraa Laurie Strodea, joka valmistautuu kohtaamaan Michael Myersin viimeistä kertaa. Jamie Lee Curtis ja Nick Castle palaavat rooleihinsa Strodena ja Myersina; muissa päärooleissa esiintyvät Judy Greer, Andi Matichak, Will Patton ja Virginia Gardner. Halloween sai ensi-iltansa Toronton elokuvajuhlilla 8. syyskuuta 2018. Teatteriensi-illan se sai Yhdysvalloissa sekä Suomessa 19. lokakuuta 2018. Elokuva sai kriitikoilta hyvän vastaanoton ja monet pitävät sitä parhaimpana Halloween-jatko-osana. Elokuvan jatko-osa Halloween Kills sai ensi-iltansa 15. lokakuuta 2021. == Näyttelijät == == Arvosteluja == Helsingin Sanomat Anton Vanha-Majamaa Hufvudstadsbladet Krister Uggeldahl == Lähteet == == Aiheesta muualla == * Elokuvan virallinen sivusto * Luokka:Halloween-elokuvat Luokka:Vuoden 2018 yhdysvaltalaiset elokuvat Luokka:Universal Picturesin elokuvat Luokka:IMAX-elokuvat
Putro

Putro on sukunimi, joka on muun muassa seuraavilla henkilöillä: * Eeva Putro (s. 1978), suomalainen näyttelijä * Mooses Putro (1848 – kadonnut 1919), inkeriläinen kirkkomuusikko ja säveltäjä * Sakari Putro (1856–1931), inkerinsuomalainen opettaja ja kulttuurihenkilö * Samuli Putro (s. 1970), muusikko ja lauluntekijä * Volter Putro (s. 1988), suomalainen näyttelijä.
Hedegaard

Hedegaard (oik. Rasmus Hedegård Sørensen, s. 25. heinäkuuta 1988 Randers, Tanska) on tanskalainen DJ. == Diskografia == Spotify === Singlet === * Money (mukana Brandon Beal, 2011) * The Blow Anthem (2013) * Happy Home (mukana Lukas Graham, 2014) * Make You Proud (2015) * Smile & Wave (mukana Brandon Beal, 2015) * Shake the Ground (2015) * Going Home (mukana Nabiha & Patrick Dorgan, 2016) * Keep Dreaming (mukana Stine Bramsen, 2016) * That's Me (2017) * Go Back (mukana Hayley Warner, 2017) * Ready to Love You (2017) == Lähteet == == Aiheesta muualla == * Luokka:Tanskalaiset DJ:t Luokka:Vuonna 1988 syntyneet Luokka:Elävät henkilöt
Stratos

Stratos tai Strátos voi viitata seuraaviin: * Stratos, antiikin aikainen kaupunki Akarnaniassa Kreikassa ** Strátos, kylä ja Agrínion kunnan kunnallisyksikkö Aitolia-Akarnanian alueyksikössä Länsi-Kreikan alueella ** Strátos, tekojärvi Achelóos-joessa Strátoksen kylän lähellä * Stratos, norjalainen suklaamerkki
Zeus Stratioksen temppeli

Zeus Stratioksen temppeli (Stratoksen Zeuksen temppeli) oli antiikin aikainen Zeus Stratiokselle omistettu kreikkalainen temppeli Stratoksen kaupungissa Kreikassa. Sen rauniot sijaitsevat Agrínion kunnassa noin 600 metriä luoteeseen nykyisestä Strátoksen kylästä. == Historia == Stratoksen Zeuksen temppelin rakentaminen aloitettiin aivan hellenistisen kauden alussa noin vuonna 321 eaa. Temppeli ei ilmeisesti koskaan täysin valmistunut Stratoksen ja Aitolian välisen sodan vuoksi. Temppelin arkeologiset kaivaukset suoritti École française d’Athènes eli Ranskan arkeologinen koulu vuonna 1924. Suomen Ateenan-instituutti on suorittanut temppelin korkeusrekonstruktion temppelin jäänteiden uudelleen mittauksen pohjalta vuosina 2000–2001 Jari Pakkasen johdolla. Samalla temppelistä tehtiin kolmiulotteinen tietokonemallinnus. == Rakennus == Zeuksen temppeli sijaitsi Stratoksen kaupunginmuurien ympäröimän alueen luoteisosassa. Temppelirakennus oli peripteraalitemppeli, jonka stylobaatin koko oli noin 16,6 × 32,4 metriä. Arkkitehtuuriltaan temppeli edustaa monin tavoin aikansa eli klassisen ja hellenistisen kauden taitteen siirtymäkautta, ja muistuttaa monin tavoin myöhäisen klassisen kauden temppeleitä Peloponnesoksella. Temppeli oli heksastyyli, eli sen julkisivun kummassakin päässä oli kuusi pylvästä, kun taas pidemmillä sivuilla pylväitä oli 11. Julkisivun pylväiden (peristasis) kokonaismäärä oli näin 30, ja ne edustivat doorilaista tyyliä. Pylväikön sisäpuolella temppelissä oli naos eli cella sekä pronaos ja opisthodomos, joiden kummankin edessä oli kaksi pylvästä. Temppelin arkkitraavi edusti joonialaista tyyliä, kun taas naoksen pylväät olivat korinttilaista tyyliä. Näin temppeli yhdisteli kaikkia kolmea kreikkalaista tyylisuuntaa. Temppeli oli rakennettu paikallisesta valkoisesta kalkkikivestä. Temppelin korkeuden arviointi on vaatinut yksityiskohtaisia tutkimuksia. Kussakin pylväässä oli yhdeksän pylväsrumpua. Pakkasen mukaan temppeli oli mittausten perusteella kuitenkin alun perin suunniteltu korkeammaksi niin, että jokaiseen pylvääseen oli tarkoitus tulla kymmenen pylväsrumpua. Jossakin vaiheessa suunnitelmaa muutettiin, ja temppelistä tehtiin matalampi jättämällä pylväät yhdeksän rummun korkuisiksi. Pakkanen ehdottaa syyksi rahavarojen loppumista. Pylväiden korkeudeksi on arvioitu noin 7,9 metriä ja suunnitelluksi korkeudeksi noin 8,7 metriä. Temppelin osien mittasuhteet vaikuttavat perustuvan johonkin paikalliseen 10,53 cm:n pituiseen mittayksikköön, joka on ilmeisesti ollut kolmasosa paikallisesta jalasta (31,6 cm). Temppelistä on säilynyt sen perustukset sekä ainakin 113 pylväsrumpua, 11 kapiteelia sekä muita rakenneosia. Rakennuksen jääminen keskeneräiseksi näkyy siinä, ettei pylväitä ollut uritettu, toisin sanoen niissä ei ollut kanneluureja, eikä niistä ollut poistettu niiden siirtämisessä rakennusaikana tarvittuja ulokkeita. == Lähteet == == Kirjallisuutta == * == Aiheesta muualla == Luokka:Agrínio Luokka:Antiikin Kreikan temppelit Luokka:Kreikan entiset rakennukset ja rakennelmat
May-Britt Seitava

May-Britt Stierncreutz (o.s. Seitava; 24. helmikuuta 1942 – 28. heinäkuuta 2022) oli suomalainen valokuvamalli ja näyttelijä, joka oli 1960-luvulla yksi muotikuvissa useimmin nähdyistä malleista. Suomen muotimaailman lisäksi Seitava oli 1960-luvun alkupuolella Vogue-lehden mallina Pariisissa ja 1970-luvun taitteessa hollantilaisen mallitoimiston listoilla. Seitava teki ranskan kielellä naispääosan Maunu Kurkvaaran lyhytelokuvassa Pourquoi?, joka on yksi osa pohjoismaisten ohjaajien episodielokuvassa 4 × 4 (1965). Lisäksi hän näytteli sivuosia Kurkvaaran elokuvissa Naiset (1964), Kielletty kirja (1965) ja Rottasota (1968) sekä Jörn Donnerin elokuvassa Täällä alkaa seikkailu (1965). May-Britt Seitava oli naimisissa taidemaalari Mikael Stierncreutzin (1936–1976) kanssa. Heidän poikansa on Egotrippi-yhtyeen Knipi. ==Lähteet== Luokka:Suomalaiset mallit Luokka:Vuonna 1942 syntyneet Luokka:Vuonna 2022 kuolleet Luokka:Suomalaiset elokuvanäyttelijät
Ryū Narushima

Ryū Narushima (, s. 5. syyskuuta 1968 Mizuho, Tokio) on japanilainen karateka. Hän voitti aktiiviurallaan Kyokushinin Japanin mestaruuden kolmesti ja saavutti kevytsarjassa MM-pronssia. Narushima palkittiin myös urallaan kahdesti parhaasta ottelutekniikasta MM-kilpailuissa. ==Kilpaura== Narushima aloitti karaten Masutatsu Ōyaman oppilaana ja siirtyi sittemmin kilpailemaan 1993 alueellisissa turnauksissa.Mówi Ryu Narushima kyokushin.lublin.pl 2.5.2014 Viitattu 24.10.2017 Hän saavutti ensimmäisen kerran suurempaa menestystä 1994 sijoituttuaan toiseksi Japanin mestaruuskilpailun kevytsarjassa. Narushima hävisi loppuottelussa Kō Tanigawalle.IKO-1. Результаты весововых чемпионатов Японии по киокушин карате. 20.10.2014 Viitattu 24.10.2017 Seuraavana vuonna hän eteni toistamiseen loppuotteluun ja voitti ensimmäisen Japanin mestaruutensa kevytsarjassa. Tällä kertaa hän kohtasi loppuottelussa Takeshi Fukudan Narushima oli mestaruuden myötä mukana myös marraskuussa järjestetyssä MM-kilpailuissa, jotka käytiin avoimessa painoluokassa. Hän eteni viimeiselle kierrokselle 32 parhaan joukkoon, jossa Narushima hävisi ensimmäisellä kierroksella Garry O’Neillille.6th World Open Tournament kyokushinresults.com Viitattu 4.1.2022 Hänet palkittiin turnauksessa parhaasta ottelutekniikasta. Narushima siirtyi ottelemaan keskisarjaan vuonna 1996 ja saavutti Japanin keskisarjan mestaruuden. Hän voitti loppuottelussa Tatsuya Fukuda. Narushima oli mukana ensimmäisissä painoluokallisissa MM-kilpailuissa 1997. Hän eteni pronssiotteluun saakka hävittyään välierissä lopulta maailmanmestaruuden voittaneelle Piotr Sawickille. Pronssiottelussa Narushima sen sijaan voitti Jevgeni Prohorovin.IKO-1. Результаты весовых чемпионатов Мира по киокушин карате с 1997г. kyokushinkarate.com.ua Viitattu 24.10.2017 Narushima saavutti uransa kolmannen Japanin mestaruuden 1999 voitettuaan kevytsarjan loppuottelussa Kōji Yasudan, joka oli myös edellisvuonna sijoittunut toiseksi. Narushima oli toistamiseen mukana MM-kilpailuissa marraskuussa, jossa hän sijoittui kahdeksanneksi.World Open Tournaments Kyokushinkai kyokushincanada.com Viitattu 24.10.2017 Hänen kisansa päättyivät hävittyään Francisco Filholle. Narushima palkittiin turnauksessa edellisvuoden tapaan parhaasta ottelutekniikasta. ==Kilpauran jälkeen== Narushima jatkoi karaten opettamista kilpauransa jälkeen. Elokuussa 2021 hän erosi IKO-liitosta yhteisymmärryksessä, kun Narushiman isä Koki Narushima nimitti poikansa Hagakure Jukun pääohjaajaksi. Koki oli perustanut 1980 oman tyylin, joka yhdistelee perinteisen- ja täyskontaktikaraten ominaisuuksia. Narushima kertoi silti tekevänsä yhteistyötä IKO-liiton kanssa.Рю Нарушима стал преемником фамильной школы каратэ superkarate.ru 8.9.2021 Viitattu 2.1.2022 ==Muuta== Narushima oli Tekken 3 pelistä lähtien Jin Kazaman liikenäyttelijänä.https://twitter.com/Harada_TEKKEN/status/362838926160969729 ==Lähteet== Luokka:Japanilaiset karatekat Luokka:Kyokushinin harjoittajat Luokka:Vuonna 1968 syntyneet Luokka:Elävät henkilöt
Emerson Parkin rautatieasema

Emerson Parkin rautatieasema on London Overgroundin asema Haveringin kaupunkipiirissä Lontoossa. Se sijaitsee Romford to Upminster Linen varrella, Oyster-vyöhykkeellä 6. Asema avattiin Emerson Park Halt -nimisenä 1. lokakuuta 1909. Se tunnettiin joissain yhteyksissä myös pidemmällä nimellä Emerson Park and Great Nelmes Halt. Ei ole tiedossa, milloin aseman nimi muuttui nykyiseen muotoonsa. Asemaa käytti 307 588 matkustajaa kaudella 2017–2018. Tiedosto:Emerson Park station geograph-3458350-by-Ben-Brooksbank.jpg|Emerson Park vuonna 1991 Tiedosto:Welcome to Emerson Park Halt.JPG|Emerson Park Halt -kyltti asemalla vuonna 2014 ennen sen siirtymistä London Overgroundin haltuun. == Lähteet == * === Viitteet === Luokka:Haveringin rakennukset ja rakennelmat Luokka:London Overgroundin asemat
Nuorisydän Remix

Nuorisydän Remix on suomalaisen Younghearted-yhtyeen 8. syyskuuta 2016 julkaistu remix-EP. EP sisältää neljä remixiä yhtyeen aiemmin samana vuonna julkaiseman esikoisalbumin kappaleesta. == Kappaleet == == Lähteet == Luokka:Vuoden 2016 EP:t Luokka:Suomalaiset popalbumit
OIRT FM

OIRT FM on nimitys radioaaltojen taajuusalueelle 65,84–74,00 MHz, jota käytetään Venäjällä ja muissa entisen OIRT-järjestön itäeurooppalaisissa jäsenmaissa yleisradio-ohjelman lähettämiseen taajuusmoduloituna (WFM). Taajuusalueen venäjänkielinen nimitys on ultrakorotkije volny ('ultralyhyet aallot') – UKV. OIRT:n liityttyä EBU:hun vuonna 1992 monet Itä-Euroopan maat ovat ottaneet käyttöön ULA-taajuusalueen 87,50–108,00 MHz (nk. VHF-kaista II). OIRT FM on edelleen käytössä Venäjällä, Ukrainassa, Moldovassa ja Valko- Venäjällä. OIRT-taajuusalue on osittain päällekkäinen lupavapaiden RHA68-radiopuhelinten kanavien kanssa, mistä seuraa radiopuhelimille käyttörajoituksia Venäjän rajan läheisyydessä. Karjalan tasavallassa on lopetettu yleisradiolähettäminen taajuusalueella 65,84–74,00 MHz. Valtiollinen Radio Rossii lähettää edelleenRadio Rossiin verkkosivu, 13.2.2024: *60,33 MHz Pietarissa *66,29 MHz Severobaikalskissa *66,44 MHz Moskovassa *66,65 MHz Apapajevskissa *67,19 MHz Livnyssä *67,67 MHz Kingiseppissä *68,54 MHz Smolenskissa *69,29 MHz Nižni Tagilissa *70,28 MHz Oktjabrskissa *70,94 MHz Naro-Fominskissa *71,09 MHz Saratovissa *71,93 MHz Sotšissa == Lähteet == Luokka:Radiotekniikka
Imagawa Ujizane

Imagawa Ujizane (; 1538 Aoi-ku – 27. tammikuuta 1615 Shinagawa) oli japanilainen Sengoku- ja Edo-kausilla elänyt daimio. Hän oli Imagawa-klaanin kymmenes päämies vuosina 1560–1569 isänsä Imagawa Yoshimoton seuraajana. ==Elämä== Imagawa Ujizane syntyi nykyisessä Aoi-kussa vuonna 1538. Hän oli Imagawa Yoshimoton vanhin poika. Vuonna 1554 hän nai Hōjō Ujitsunan tyttären, ”Hayakawan”, mikä auttoi Imagawa-klaania parantamaan suhteitaan Hōjō-klaaniin. Ujizanesta tuli klaaninsa pää, kun hänen isänsä Yoshimoto kuoli taistelussa Oda Nobunagaa vastaan 12. kesäkuuta 1560. Yoshimoton kuoltua Takeda Shingen ja Tokugawa Ieyasu hyökkäsivät Ujizanea vastaan. Heillä oli valtava ylivoima; esimerkiksi vuoden 1569 Kakegawan piirityksessä Tokugawan joukkojen vahvuus oli 19 000 ja Ujizanen joukkojen vahvuus vain noin 8 000\. Ujizanen häviöön päättyneen Kakegawan piirityksen jälkeen Ujizane liittoutui Ieyasun kanssa.Turnbull, Stephen (1998). The Samurai Sourcebook. Cassell & Co. s. 218. ISBN 1854095234. Myöhemmin hän yritti kostaa Takeda-klaanille julistamalla suolaa koskeneen vientikiellon. Tällä ei ollut juuri mitään vaikutusta, sillä myös Uesugi-klaani myi Takedalle suolaa. Kiellosta olikin Imagawalle enemmän haittaa kuin hyötyä ja oli osasyynä Imagawa-klaanin kukistumiseen. Ujizane kuoli 27. tammikuuta 1615. ==Populaarikulttuurissa== Imagawa Ujizane tunnetaan myös pakkomielteestään kemari-nimiseen pallopeliin. Tähän viitataan suosituissa Samurai Warriors -peleissä, joissa Imagawa Yoshimotolla on aseenaan miekan lisäksi kemari.Yoshihito Imagawa Koei-wikissä ==Lähteet== Luokka:Vuonna 1538 syntyneet Luokka:Vuonna 1615 kuolleet Luokka:Daimiot
RHA68

RHA68 on taajuusalueella 67,500–72,325 MHz Suomessa toimivien radiopuhelinten kansallinen standardi. Laitteet on tunnettu Suomessa myös nimellä metsästys- VHF tai jahti-VHF. Tämän tyyppisistä radiopuhelimista täytyi Suomessa maksaa vuoden 2016 loppuun taajuusmaksu. Radiopuhelimissa on 26 kanavaa. Osa kanavista on varattu tiepalvelun, autourheilun ja vapaaehtoisen pelastuspalvelun käyttöön. Loput ovat käytettävissä harrastus- ja työkäyttöön. RHA68 on osittain päällekkäinen mm. Venäjällä käytettävän OIRT FM -yleisradiotaajuusalueen kanssa. Kanavia 15, 16 ja 18–21 ei saa käyttää 10 kilometriä lähempänä Venäjän, Ruotsin tai Norjan rajoja. == RHA68-kanavien taajuudet ja käyttötarkoitukset == === Kanavaryhmä A === Kanava Taajuus Käyttötarkoitus Tehorajoitus 1 68,100 MHz Tiepalvelu 25 W 2 68,300 MHz Autourheilu 25 W 3 68,425 MHz Vapaaehtoinen pelastuspalvelu 25 W 4 68,525 MHz Autourheilu 25 W 17 68,225 MHz Vapaaehtoinen pelastuspalvelu 25 W === Kanavaryhmä E === Kanava Taajuus Käyttötarkoitus Tehorajoitus Rajoitettu raja- alueilla 5 68,050 MHz Harrastus- ja työyhteydet 5 W 6 68,575 MHz Harrastus- ja työyhteydet 5 W 7 68,175 MHz Harrastus- ja työyhteydet 5 W 8 67,500 MHz Harrastus- ja työyhteydet 5 W 9 71,375 MHz Harrastus- ja työyhteydet 5 W 10 71,425 MHz Harrastus- ja työyhteydet 5 W 11 71,475 MHz Harrastus- ja työyhteydet 5 W 12 71,625 MHz Harrastus- ja työyhteydet 5 W 13 70,200 MHz Harrastus- ja työyhteydet 5 W 14 71,025 MHz Harrastus- ja työyhteydet 5 W 15 71,050 MHz Harrastus- ja työyhteydet 25 W Kyllä 16 71,100 MHz Harrastus- ja työyhteydet 25 W Kyllä 18 68,375 MHz Harrastus- ja työyhteydet 25 W Kyllä 19 71,175 MHz Harrastus- ja työyhteydet 25 W Kyllä 20 71,750 MHz Harrastus- ja työyhteydet 25 W Kyllä 21 71,900 MHz Harrastus- ja työyhteydet 25 W Kyllä 22 71,350 MHz Harrastus- ja työyhteydet 5 W 23 71,550 MHz Harrastus- ja työyhteydet 5 W 24 71,575 MHz Harrastus- ja työyhteydet 5 W 25 71,600 MHz Harrastus- ja työyhteydet 5 W 26 72,325 MHz Harrastus- ja työyhteydet 5 W ==Lähteet== Luokka:Radiotekniikka
Unleash the Archers

Unleash The Archers on kanadalainen vuonna 2007 perustettu metalliyhtye, joka yhdistelee musiikissaan power metalia ja melodista death metallia. Yhtye kiinnitettiin vuonna 2015 Napalm Recordsille. == Jäsenet == * Brittney Hayes (alias Brittney Slayes) – laulu (2007–) * Scott Buchanan – rummut (2007–) * Grant Truesdell – kitara, taustalaulu (2011–) * Andrew Kingsley – kitara, taustalaulu (2013–) * Nikko Whitworth – basso (2016–) == Diskografia == === Studioalbumit === * * * * * * === EP:t === * == Lähteet == == Aiheesta muualla == * * Yhtyeen kotisivu Luokka:Kanadalaiset power metal -yhtyeet Luokka:Melodisen death metalin yhtyeet
Forest Gaten rautatieasema

Forest Gaten rautatieasema on rautatieasema Newhamin kaupunkipiirissä Lontoossa. Se sijaitsee TfL Railin (tulevan Crossrailin) reitillä Marylandin ja Manor Parkin asemien välillä, Oyster-vyöhykkeellä 3. Romfordin asema avattiin vuonna 1840. Se suljettiin 1. kesäkuuta 1843, mutta avattiin taas uudelleen 31. toukokuuta 1846. Se on joissain yhteyksissä tunnettu myös pidemmällä nimellä Forest Gate for Upton. Asemaa käytti noin 2,8 miljoonaa matkustajaa kaudella 2017–2018. Tiedosto:Forest Gate Station geograph-3881384-by-Ben-Brooksbank.jpg|Asemalaiturit vuonna 1991 Tiedosto:Forest Gate Station.jpg|Asemarakennus == Lähteet == * === Viitteet === Luokka:Crossrailin asemat Luokka:Newhamin rakennukset ja rakennelmat Luokka:Stratford (Lontoo)
Manor Parkin rautatieasema

Manor Parkin rautatieasema on rautatieasema Newhamin kaupunkipiirissä Lontoossa. Se sijaitsee TfL Railin (tulevan Crossrailin) reitillä Forest Gaten ja Ilfordin asemien välillä, Oyster-vyöhykkeiden 3 ja 4 rajalla. Manor Parkin asema avattiin 6. tammikuuta 1873. Se on joissain yhteyksissä tunnettu myös pidemmällä nimellä Manor Park for Little Ilford. Asemaa käytti noin 1,6 miljoonaa matkustajaa vuosina 2017–2018. Tiedosto:Manor Park stn signage.jpg|Aseman nimikyltti Tiedosto:Manor Park stn building.JPG|Asemarakennus == Lähteet == * === Viitteet === Luokka:Crossrailin asemat Luokka:Newhamin rakennukset ja rakennelmat
Oda Nobuhide

Oda Nobuhide (; 1510 Kaito,Oda Nobuhide SamuraiWikissä Owarin provinssi – 8. huhtikuuta 1551 Sansom, George (1961). A History of Japan, 1334–1615. Stanford University Press. s. 276. ISBN 0804705259.) oli japanilainen sotaherra, Oda- klaanin pää ja Oda Nobunagan isä. ==Elämä== Oda-klaanin päämiehenä Nobuhide soti Saito Dosania ja Imagawa Yoshimotoa vastaan. Vaikka Nobuhide menestyi taisteluissa erinomaisesti, klaanin jatkuvat sisäiset kamppailut estivät häntä yhdistämästä Owaria kokonaan. Nobuhide voitti Yoshimoton Azukizakan taistelussa 1542, mutta koki tappion taistelussa Saito Dosania vastaan 1547.Turnbull, Stephen (1998). The Samurai Sourcebook. Cassell & Co. s. 211. ISBN 1854095234. Vuonna 1549 Nobuhide järjesti avioliiton vanhimman poikansa Nobunagan ja Dosanin tyttären Nōhimen välille. Näin hän teki rauhan Dosanin kanssa ja keskittyi taistelemaan Yoshimotoa vastaan. Nobuhide kuoli vuonna 1551. Hän oli aiemmin nimennyt seuraajakseen poikansa Nobunagan. 16-vuotias Nobunaga, joka hädin tuskin edes tunsi isäänsä, saapui hautajaisiin väärin pukeutuneena ja käyttäytyi muutenkin epäasiallisesti. Tämän seurauksena monet klaanin palvelijat siirtyivät tämän veljen, Oda Nobuyukin puolelle. Nobunaga kuitenkin tunnustettiin isänsä seuraajaksi. Nobuhidellä oli kaksitoista poikaa ja kaksi tytärtä. ==Lähteet== Luokka:Vuonna 1510 syntyneet Luokka:Vuonna 1551 kuolleet Luokka:Daimiot
Ilfordin rautatieasema

Ilfordin rautatieasema on rautatieasema Redbridgen kaupunkipiirissä Lontoossa. Se sijaitsee TfL Railin (tulevan Crossrailin) reitillä Manor Parkin ja Seven Kingsin asemien välillä, Oyster-vyöhykkeellä 4. Ilfordin asema avattiin 20. kesäkuuta 1839. Asemaa käytti hieman alle 7,7 miljoonaa matkustajaa kaudella 2017–2018. Tiedosto:Ilford station geograph-3702569-by-Ben- Brooksbank.jpg|Laiturialue vuonna 2002 Tiedosto:Ilford station signage 2015 01.JPG|Aseman nimikyltti == Lähteet == * === Viitteet === Luokka:Crossrailin asemat Luokka:Redbridgen rautatieliikennepaikat
Sata lapsuuden jälkeistä päivää

Sata lapsuuden jälkeistä päivää (Сто дней после детства, Sto dnei posle detstva) on Sergei Solovjovin ohjaama neuvostoliittolainen värielokuva vuodelta 1975. Solovjov teki elokuvan käsikirjoituksen yhdessä Aleksandr Aleksandrovin kanssa. Teini-ikäisestä pojasta nuorten kesäisellä pioneerileirillä kertova elokuva toi Solovjoville Berliinin elokuvajuhlilla 1975 parhaan ohjauksen Hopeisen karhunRollberg, Peter: Historical Dictionary of Russian and Soviet Cinema. George Washington University, Rowman & Littlefield 2016, s. xxx. Viitattu 24.4.2018.. Elokuvan pääosissa näyttelevät Boris Tokarev, Tatjana Drubitš, Irina Mališeva, Juri Agilin ja Sergei Šakurov. Suomessa elokuvan ensi-ilta oli 3. joulukuuta 1976. Suomen elokuvateattereissa elokuvan näki 739 katsojaa. Elokuva esitettiin Yle TV2 -kanavalla 2. joulukuuta 1977. ==Lähteet== Luokka:Vuoden 1975 neuvostoliittolaiset elokuvat Luokka:Nuortenelokuvat Luokka:Neuvostoliitossa tapahtuvat elokuvat
Viulisti (elokuva)

Viulisti on vuonna 2018 ensi-iltansa saanut Paavo Westerbergin ohjaama ja yhdessä Emmi Pesosen kanssa käsikirjoittama draamaelokuva. Elokuvan ensi-ilta oli 5. tammikuuta 2018 ja se sai elokuvateattereissa yhteensä 22 000 katsojaa. Elokuvaa on kuvattu Helsingissä ja Kööpenhaminassa. ==Juoni== Elokuva kertoo huippuviulisti Karinista (Matleena Kuusniemi), joka loukkaa kätensä onnettomuudessa ja tämän seurauksena menettää kykynsä soittaa. Hän palaa opettamaan ja rakastuu oppilaaseensa Anttiin (Olavi Uusivirta). ==Näyttelijät== == Vastaanotto == Aamulehti Antti Selkokari Episodi Jesse Raatikainen Helsingin Sanomat Leena Virtanen Hufvudstadsbladet Sara Ehnholm Hielm Ilta-Sanomat Tarmo Poussu == Lähteet == Luokka:Vuoden 2018 suomalaiset elokuvat Luokka:Suomalaiset draamaelokuvat
Muhkusammalet

Muhkusammalet (Anoectangium) on lehtisammalsuku, joka kuuluu toukosammalten heimoon. Suvussa on 34 lajia.WFO Plant List: Anoectangium Schwägr. Viitattu 11.11.2023. Suomessa kasvaa uhanalainen muhkusammal (Anoectangium aestivum).Juutinen, R. & Ulvinen, T. 2017: Suomen sammalien levinneisyys eliömaakunnissa. – Suomen ympäristökeskus. 3.1.2017. == Lähteet == * Suomen Lajitietokeskus: Muhkusammalet – Anoectangium (taksonomia) Viitattu 11.11.2023. === Viitteet === Luokka:Toukosammalet (heimo)
Punatyvisammalet

Punatyvisammalet (Bryoerythrophyllum) on lehtisammalsuku, joka kuuluu toukosammalten heimoon. Suvussa on 34 lajia.WFO Plant List: Bryoerythrophyllum P.C. Chen Viitattu 11.11.2023. Suomessa kasvavat ruostetyvisammal (Bryoerythrophyllum ferruginascens) ja punatyvisammal eli kalliopunatyvisammal (Bryoerythrophyllum recurvirostrum). Punatyvisammal on elinvoimainen laji, joka esiintyy koko maassa. Ruostetyvisammal on äärimmäisen uhanalainen laji, joka esiintyy harvinaisena Pohjois-Lapissa Utsjoella.Juutinen, R. & Ulvinen, T. 2017: Suomen sammalien levinneisyys eliömaakunnissa. – Suomen ympäristökeskus. 3.1.2017.Suomen Lajitietokeskus == Lähteet == * Suomen Lajitietokeskus: Punatyvisammalet – Bryoerythrophyllum (taksonomia) Viitattu 11.11.2023. === Viitteet === Luokka:Toukosammalet (heimo)
Merilapiosammalet

Merilapiosammalet (Hennediella) on lehtisammalsuku, joka kuuluu toukosammalten heimoon. Suvussa on 22 lajia.Catalogue of Life: Hennediella Viitattu 21.11.2022. Suomessa kasvaa merilapiosammal (Hennediella heimii) lounaisosassa maata.Juutinen, R. & Ulvinen, T. 2017: Suomen sammalien levinneisyys eliömaakunnissa. – Suomen ympäristökeskus. 3.1.2017. == Lähteet == * Suomen Lajitietokeskus: Merilapiosammalet – Hennediella (taksonomia) Viitattu 11.11.2023. === Viitteet === Luokka:Toukosammalet (heimo)
Kalliopahkurasammalet

Kalliopahkurasammalet (Hymenostylium) on lehtisammalsuku, joka kuuluu toukosammalten heimoon. Suvussa on 16 lajia.WFO Plant List: Hymenostylium Brid. Viitattu 11.11.2023. == Lajeja == Suomessa esiintyy kalkkialustalla kasvava kalliopahkurasammal (Hymenostylium recurvirostrum) Lounais-, Itä- ja Pohjois-Suomessa.Juutinen, R. & Ulvinen, T. 2017: Suomen sammalien levinneisyys eliömaakunnissa. – Suomen ympäristökeskus. 3.1.2017. Tiedot pohjanpahkurasammalen (Hymenostylium gracillimum) esiintymisestä on poistettu.Suomen Lajitietokeskus == Lähteet == * Suomen Lajitietokeskus: Hymenostylium (taksonomia) Viitattu 11.11.2023. === Viitteet === Luokka:Toukosammalet (heimo)
Pyrstösammalet

Pyrstösammalet (Pterygoneurum) on lehtisammalsuku, joka kuuluu toukosammalten heimoon. Suvussa on kymmenen lajia.WFO Plant List: Pterygoneurum Jur. Viitattu 11.11.2023. Suomessa kasvaa pyrstösammal (Pterygoneurum ovatum).Juutinen, R. & Ulvinen, T. 2017: Suomen sammalien levinneisyys eliömaakunnissa. – Suomen ympäristökeskus. 3.1.2017. Laji on havaittu vain Varsinais-Suomesta Paraisilta, kalkkilouhosalueen ei-luonnontilaisilta kasvupaikoilta.Suomen Lajitietokeskus == Lähteet == * Suomen Lajitietokeskus: Pyrstösammalet – Pterygoneurum (taksonomia) Viitattu 11.11.2023. === Viitteet === Luokka:Toukosammalet (heimo)
Viherpahkurasammalet

Pahkasammalet eli viherpahkurasammalet (Gymnostomum) on lehtisammalsuku, joka kuuluu toukosammalten heimoon. Suvussa on 21 lajia.Catalogue of Life: Gymnostomum Viitattu 21.11.2022. Suomessa kasvavat viherpahkurasammal (Gymnostomum aeruginosum) ja kalkkipahkurasammal (Gymnostomum calcareum), joka on äärimmäisen uhanalainen.Juutinen, R. & Ulvinen, T. 2017: Suomen sammalien levinneisyys eliömaakunnissa. – Suomen ympäristökeskus. 3.1.2017. Kolmas laji pohjanpahkurasammal (Hymenostylium gracillimum, syn. Gymnostomum boreale) on siirretty Hymenostylium-sukuun. == Lähteet == * Suomen Lajitietokeskus: Pahkasammalet – Gymnostomum (taksonomia) Viitattu 11.11.2023. === Viitteet === Luokka:Toukosammalet (heimo)
Euroopan pankkiviranomainen

Euroopan pankkiviranomainen (EPV; ) on vuonna 2011 perustettu, Pariisissa toimiva EU:n erillisvirasto. Sen tehtävänä on pyrkiä luomaan EU:n pankkialalle yhteiset säännöt sekä panna sovittua valvontaa ja sääntelyä täytäntöön valvontatietoja julkistamalla. EPV toimii välittäjänä pankkiryhmittymien rajat ylittävissä erimielisyyksissä. EPV myös tukee tukee monessa maassa toimivien pankkiryhmittymiä valvovien kansallisten viranomaisten yhteistyötä. Toiminnallaan Euroopan pankkiviranomainen tähtää pankkituotteiden avointen ja vakaiden sisämarkkinoiden luomiseen Euroopan unionissa. Viraston palveluksessa on 208 ihmistä. Osana valvontatehtäväänsä Euroopan pankkiviranomainen on esimerkiksi tehnyt pankkien stressitestejä (muun muassa vuonna 2016). Sekä Euroopan komissio että EVP ilmoittivat alkuvuonna 2017, että EVP siirretään pois Britanniasta, mikäli maa eroaa EU:sta. Elokuun alkuun 2017 mennessä halunsa viraston uudeksi sijaintipaikaksi olivat ilmoittaneet Bryssel (Belgia), Dublin (Irlanti), Frankfurt am Main (Saksa), Luxemburg (Luxemburg), Pariisi (Ranska), Praha (Tšekki), Varsova (Puola) ja Wien (Itävalta). Viraston uudeksi sijaintipaikaksi ratkesi arvalla Pariisi. ==Lähteet== ==Aiheesta muualla== *Euroopan pankkiviranomaisen sivusto (eba.europa.eu) *Pankkivalvonta (EBA) (finanssivalvonta.fi) Pankkiviranomainen Luokka:Lontoo
Mongolian parlamenttivaalit 2012

Mongoliassa pidettiin parlamenttivaalit 28. kesäkuuta 2012. Vaaleissa valittiin 76 jäsentä suureen huraliin. Parlamenttivaalien aikaan pidettiin myös Ulan Batorin kunnanvaltuuston vaalit. Parlamentti- ja kunnanvaltuuston vaalit pidettiin ensimmäistä kertaa samaan aikaan. Vaaleissa käytettiin myös ensimmäistä kertaa elektronisia ääntenlaskukoneita. Tätä perusteltiin ääntenlaskennan reiluudella. Ehdokkaita suureen huraliin oli 544 joista 174 oli naisia. http://www.eurasiareview.com/29062012-mongolia-new-electoral-law- aims-to-help-women-enter-parliament/ Demokraattinen puolue ja Mongolian kansanpuolue ilmoittivat ehdokkaat vaaleihin 24. toukokuuta 2012. Uusi vaaleihin osallistunut puolue oli Mongolian kansan vallankumouspuolue jonka Nambaryn Enkhbayar oli perustanut vuonna 2010. Demokraattinen puolue oli tammikuun puoliväliin asti hallituksen suuressa koalitiossa mukana mutta vetäytyi keskittyäkseen omaan vaalikampanjaansa. https://www.reuters.com/article/mongolia-elections/refile-mongolians-free- market-mdp-claims-election-lead-idUSL3E8HS2LS20120629 == Kampanjointi == Korruptio on suuri ongelma, koska meillä on korruptiota meillä on huono hallinto, ajattelen että useimmat kehittyvät yhteiskunnat ovat epäonnistuneet yhä uudestaan. Me emme halua toistaa sitä. Presidentti Tsahiagiin Elbegdorj Al Jazeera lehdelle 29. kesäkuuta 2012.http://www.aljazeera.com/programmes/insidestory/2012/06/201262973536776654.html Ulkomaisten yritysten kaivostoiminta on johtanut Mongoliassa tilanteeseen jossa maahan tulee paljon rahaa. Rahan tuleminen on johtanut korruptiosyytteisiin, valituksiin poliittisen johdon vastuuttomuudesta maan luonnonvarojen käytössä ja selän kääntämisestä työntekijöiden huonoa kohtelua kohtaan ulkomaisten firmojen omistamissa kaivoksissa. Kaikki puolueet kampanjoivat korruptiota vastaan. Vaalien alla ovensuukyselyitä suorittanut Sumati Luvsandendev kertoi että 90% mongolialaisista uskoo poliitikkojen hyötyvän jonkinlaisista erityisistä järjestelyistä ulkomaisten yritysten kaivostoiminnassa.http://www.aljazeera.com/indepth/features/2012/06/20126267146476947.html Äänestyspaikat olivat auki aamu seitsemästä ilta kahdeksaan. Äänestyslaitteet raportoivat annetut äänet suoraan keskuskomitealle. 65% 1,833 miljoonasta äänioikeutetusta kävi äänestämässä.https://www.reuters.com/article/mongolia- elections/refile-mongolias-free-market-mdp-claims-election-lead- idUSL3E8HS2LS20120629 == Tulokset == Puolue Edustajapaikkoja vaalipiireistä Edustajapaikkoja puoluelistalta Paikkojen määrä +/- Äänimäärä Demokraattinen puolue 24 10 34 +4 399,194 Mongolian kansanpuolue 17 9 26 -20 353,839 Oikeuskoalitio 4 7 11 + 11 252,007 Kansan tahto - vihreä puolue 0 2 2 - 62,310 Sitoutumattomat 3 0 3 +2 62,730 Muut tai hylätyt 0 0 67,930 Yhteensä 48 28 76 1,198,086 Rekisteröityjä äänestäjiä 1,833,478 ==Lähteet== Luokka:Mongolian vaalit Luokka:Vuoden 2012 vaalit
Shahab Hosseini

Shahab Hosseini (; s. 3. helmikuuta 1974 Teheran) on iranilainen näyttelijä ja valokuvamalli. Hän on esiintynyt muun muassa elokuvassa Nader ja Simin: Ero. Vuonna 2021 Hosseini palkittiin parhaan miespääosan Jussilla Hamy Ramezanin ohjaamasta draamaelokuvasta Ensilumi (2020). ==Lähteet== == Aiheesta muualla == * *Cannes Festivaali Shahab Hosseini Luokka:Vuonna 1974 syntyneet Luokka:Elävät henkilöt Luokka:Iranilaiset näyttelijät Luokka:Jussi-palkinnon saajat
Urheiluvuosi 1964

Urheiluvuosi 1964 käsittelee vuoden 1964 merkittäviä uutisia ja tapahtumia urheilussa. == Yleiskilpailut == * Talviolympialaiset 1964 Innsbruckissa * Kesäolympialaiset 1964 Tokiossa == Golf == * Masters-turnauksen voitti ennätyksellisesti neljännen kerran urallaan yhdysvaltalainen Arnold Palmer.Pihlaja, s. 151 * Yhdysvaltain avoimen turnauksen voitti yhdysvaltalainen Ken Venturi. * Britannian avoimen turnauksen voitti yhdysvaltalainen Tony Lema. * PGA-mestaruuden voitti yhdysvaltalainen Bobby Nichols. == Tennis == * Australian avointen miesten kaksinpelin mestaruuden voitti kolmannen kerran urallaan järjestäjämaan Roy Emerson ja naisten viidennen peräkkäisen kerran saman maan Margaret Smith.Pihlaja, s. 739 * Ranskan avointen miesten kaksinpelin mestaruuden voitti toisen kerran urallaan espanjalainen Manuel Santana ja naisten toisen kerran urallaan Margaret Smith.Pihlaja, s. 738–739 * Wimbledonin miesten kaksinpelin mestaruuden voitti Roy Emerson ja naisten kolmannen kerran urallaan brasilialainen Maria Bueno.Pihlaja, s. 736–737 * Yhdysvaltain avointen miesten kaksinpelin mestaruuden voitti toisen kerran urallaan Roy Emerson ja naisten kolmannen kerran urallaan Maria Bueno.Pihlaja, s. 737–738 * Australia voitti sekä Davis Cupin että toisen kerran järjestetyn Federation Cupin.Pihlaja, s. 740 == Katso myös == * Suomen urheilu 1964 == Lähteet == == Aiheesta muualla == * Luokka:Urheiluvuodet
Urheiluvuosi 1968

Urheiluvuosi 1968 käsittelee vuoden 1968 merkittäviä uutisia ja tapahtumia urheilussa. == Yleiskilpailut == * Talviolympialaiset 1968 Grenoblessa * Kesäolympialaiset 1968 Méxicossa *Kesäparalympialaiset 1968 Tel Avivissa == Golf == * Masters-turnauksen voitti yhdysvaltalainen Bob Goalby.Pihlaja, s. 151 * Yhdysvaltain avoimen turnauksen voitti yhdysvaltalainen Lee Trevino. * Britannian avoimen turnauksen voitti toisen kerran urallaan eteläafrikkalainen Gary Player. * PGA-mestaruuden voitti yhdysvaltalainen Julius Boros.Pihlaja, s. 152 == Tennis == * Australian avointen miesten kaksinpelin mestaruuden voitti järjestäjämaan Bill Bowrey ja naisten yhdysvaltalainen Billie Jean King.Pihlaja, s. 739–740 * Ranskan avointen miesten kaksinpelin mestaruuden voitti toisen kerran urallaan australialainen Ken Rosewall ja naisten yhdysvaltalainen Nancy Richey.Pihlaja, s. 739 * Wimbledonin miesten kaksinpelin mestaruuden voitti kolmannen kerran urallaan australialainen Rod Laver ja naisten kolmantena peräkkäisenä vuonna Billie Jean King.Pihlaja, s. 736–737 * Yhdysvaltain avointen miesten kaksinpelin mestaruuden voitti järjestäjämaan Arthur AshePihlaja, s. 737–738 ja naisten britti Virginia Wade. * Davis Cupin voitti YhdysvallatPihlaja, s. 740 ja Federation Cupin Australia. == Katso myös == * Suomen urheilu 1968 == Lähteet == * === Viitteet === == Aiheesta muualla == * Luokka:Urheiluvuodet
Kirjallisuusvuosi 1969

Kirjallisuusvuosi 1969 käsittelee vuoden 1969 tärkeitä kirjallisuuden tapahtumia, uutisia ja julkistuksia. == Tapahtumia == * Helsingin hiippakunnan tuomiokapitulille tehtiin kantelu pastori Terho Pursiaista vastaan hänen Uusin testamentti -kirjasensa vuoksi. Kirjasen väitettiin yllyttävän ihmisiä lainvastaiseen väkivaltaiseen toimintaan. * Yhdysvaltojen homot, lesbot ja transihmiset nousivat vastustamaan Stonewallin mellakoissa heitä vainoavaa järjestelmää. Mellakat toimivat ratkaisevana tapahtumana joka käynnisti sukupuoli- ja seksuaalivähemmistöjen oikeuksia puolustavan liikkeen. == Julkaisuja == * Esa Anttala - Viimeinen partio Kannaksella * Jorge Luis Borges - Kuvitteellisten olentojen kirja * Charles Bukowski - Notes of a Dirty Old Man (suom. Vanhan likaisen miehen juttuja, 2002) * Mihail Bulgakov - Saatana saapuu Moskovaan (ven. Мастер и Маргарита, Master i Margarita, suom. 1969) * Eric Carle - Pikku toukka paksulainen * Henri Charrière - Vanki nimeltä Papillon (suom. 1970) * Philip K. Dick - Ubik * Dario Fo - Mysterio Buffo * Michel Foucault - L’archéologie du savoir (suom. Tiedon arkeologia, 2005) * John Fowles - The French Lieutenant’s Woman (suom. Ranskalaisen luutnantin nainen, 1973; elokuva Ranskalaisen luutnantin nainen, 1981) * Veikko Haakana - Kivinen biisoni (Valtion kirjallisuuspalkinto 1970) * Jarkko Laine - Niin kulki Kolumbus * Ursula K. Le Guin - Pimeyden vasen käsi * Michael Moorcock - Katso ihmistä! * Tauno Palo - Käsi sydämellä * Terho Pursiainen - Uusin testamentti * Mario Puzo - Kummisetä * Philip Roth - Portnoyn tauti * Pentti Saarikoski - Katselen Stalinin pään yli ulos * Albert Speer - Erinnerungen * Tzvetan Todorov - Grammaire du Décaméron (kirjallisuustiedettä) * Jack Vance - Emphyrio * Kurt Vonnegut - Teurastamo 5 (engl. Slaughterhouse Five, or the Children’s Crusade, suomennos 1970) == Palkintoja == ; Hugo-palkinto * John Brunner ; Kalevi Jäntin palkinto * Juhani Peltonen ; Mikael Agricola -palkinto * Juhani Jaskari ; Nobelin kirjallisuuspalkinto * Samuel Beckett ; Pohjoismaiden neuvoston kirjallisuuspalkinto * Per Olov Enquist ; Pulitzerin kirjallisuuspalkinto * N. Scott Momaday 1969
Kirjallisuusvuosi 1968

Kirjallisuusvuosi 1968 käsittelee vuoden 1968 tärkeitä kirjallisuuden tapahtumia, uutisia ja julkistuksia. == Tapahtumia == * Osprey Publishing -julkaisuyhtiö perustettiin Yhdistyneessä kuningaskunnassa. * Tšekkoslovakiassa vallitsi puolivuotinen vapauden aika Prahan kevät, joka loppui elokuussa Neuvostoliiton toimeenpanemaan Tšekkoslovakian miehitykseen. Useiden vapautta käsitelleiden kirjailijoiden (esimerkiksi Milan Kundera) teokset olivat kiellettyjä kotimaassaan vuoteen 1989 saakka. == Julkaisuja == * Erkki Ahonen - Paikka nimeltä Plaston. Tieteisromaani * Veijo Baltzar - Polttava tie (esikoisteos) * Arthur C. Clarke - 2001: A Space Odyssey (suom. 2001 avaruusseikkailu, 1969) * Nicky Cruz - Juokse poika juokse * Erich von Däniken - Vieraita avaruudesta: Menneisyyden ratkaisemattomia arvoituksia * Paul Ralph Ehrlich - The Population Bomb * René Goscinny - Arkajalka. Ensimmäinen suomennettu Lucky Luke -sarjakuva * Tove Jansson - Kuvanveistäjän tytär * Mauno Jokipii - Panttipataljoona: suomalaisen SS-pataljoonan historia * Annikki Kariniemi - Erään avioliiton anatomia * Yasunari Kawabata - Kioto (romaani) (ilm. japaniksi 1962) * Björn Landström - Reseskildring: Rapport från en resa till världens ändar september 1967 - april 1968 * Alistair MacLean - Navaronen haukat * Eeva-Liisa Manner - Poltettu oranssi * Jaakko Okker (toim.) - Praha 21.8.1968 (Huutomerkki-sarjaan kuuluva pamfletti) * Tytti Parras - Jojo * Charles Portis - Kova kuin kivi * Aleksandr Solženitsyn - Ensimmäinen piiri * Ilmar Talve - Kansanelämä kaupunkiyhteisössä * Marko Tapio - Arktinen hysteria II: Sano todella rakastatko minua * Kaari Utrio - Kartanonherra ja kaunis Kirstin (esikoisteos, uusi painos vuonna 1999 nimellä Kirstin) * Osmo A. Wiio - Ymmärretäänkö sanomasi? == Palkintoja == ; Aleksis Kiven palkinto * Elina Vaara ; Hugo-palkinto * Roger Zelazny ; Kalevi Jäntin palkinto * Jorma Ranivaara * Lauri Immonen ; Mikael Agricola -palkinto * Aarno Peromies ; Nobelin kirjallisuuspalkinto * Yasunari Kawabata ; Pohjoismaiden neuvoston kirjallisuuspalkinto * Per Olof Sundman ; Pulitzerin kirjallisuuspalkinto * William Styron == Lähteet == 1968
Heikki Niska

Heikki Niska eli salanimi Petri Karhusalo (s. 7. marraskuuta 1961 Kalajoki) on suomalainen prosaisti ja runoilija.Kirjasampo Viitattu 25.10.2017 Niska on julkaissut myös lastenkirjoja. Hän on toiminut myös kokkina, asunut Tampereella ja kesästä 2017 Helsingissä.Heikki Niska, S&S; ==Teokset== * Sataa lapsuuteen, runoja, Espoo: Weilin + Göös, 1987. ISBN 951-35-4246-7. * Nukunausta Nekkulaan, runoja, (ilosofiaa lapsille ja aikuisille), kuvitus: Risto Moberg. Helsinki: Elävien runoilijoiden seura, 1994 ISBN 951-97149-0-1 * Sinioranssi (haikuja Suomesta) Helsinki: Elävien runoilijoiden seura, 1996 ISBN 951-97149-1-X * Pitäkää kiinni hatustanne!,runoja, kuvitus: Risto Moberg. Helsinki: Ihme, 1998 ISBN 952-9712-11-1. * Ulijasta väkiä, runoja Keski- Pohjanmaan murteella, Turku: Sammakko, 2003 ISBN 952-5194-65-5. * Mehtätähtejä ja uuen kylän outoja, runoja Keski-Pohjanmaan murteella, Turku: Sammakko, 2005 ISBN 952-483-002-7. * Näläkä ja jano, lyhytproosaa Keski-Pohjanmaan murteella, Helsinki: Edico, 2006 ISBN 952-99760-3-8., ISBN 978-952-99760-3-4. * Mitä ihimisekki sannoo!: (rakikometia hilijasilta mailta), lyhytproosaa Keski- Pohjanmaan murteella, Helsinki: Edico, 2007 ISBN 978-952-5708-02-8. * Satakieli ja lakaisukone, runoja, kuvittanut Virpi Penna. Helsinki: Tammi, 2008 ISBN 978-951-31-4139-4. * Taikakissan värit, runoja,: graafinen toteutus: Ville Granroth. Helsinki: WSOY, 2010. ISBN 978-951-0-35907-5. * Yrren avaruusmuodot, teksti: graafinen toteutus: Ville Granroth. Helsinki: WSOY, 2010. ISBN 978-951-0-35906-8. * Peikkovaara, runoja, kuvittanut Virpi Penna. Helsinki: Tammi, 2011 ISBN 978-951-31-5850-7. * Balladi kuultavasta pojasta, runoja, Helsinki: ntamo, 2012 ISBN 978-952-215-194-0. * Miesten häät, runoja, valokuvat: Udo Dittrich. Helsinki: ntamo, 2013 ISBN 978-952-215-419-4. (alun perin julkaistu nimellä Petri Karhusalo, kustantaja Meikänainen, 1995) * Keskiyön pysäkki, runoja, Helsinki: ntamo, 2014 ISBN 978-952-215-496-5. * Solisevaiset, haikuja ja tankoja, Sanasato 2017 ISBN 978-952-7176-28-3. * Lystisaaren kesä, runoja, & Hannamari Ruohonen. Kustantamo S&S; 2017, ISBN 978-951-52-4288-4. * Frida ja käärmehameinen yö, runoja, Kulttuurivihkot 2020, ISBN 978-952-7274-57-6. * Hössöttävät Hörvelöt, lastenromaani, kuvittanut Ulla Saar Enostone 2021, ISBN 978-952-7389-15-7 * Hornanperän hurjapäät, runoja, kuvittanut Matilda Kilpua, Kulttuurivihkot 2021, ISBN 978-952-7274-99-6 * Tosisaan nolua, lyhytproosaa Keski-Pohjanmaan murteella, Kulttuurivihkot 2021, ISBN 978-952-7437-07-0 * Hiuku, Miuku ja mummo, runot Heikki Niska, Rauni Anita Martikainen, kuvitus: Mia Nikkilä. Kulttuurivihkot 2024 ISBN 978-952-411-029-7 * Päiväkoti Raikuli, kuvittanut Elvi Pekkarinen. Kulttuurivihkot 2024 ISBN 978-952-411-056-3 ==Lähteet== ==Aiheesta muualla== * Haastattelu Kirjasampo * Luokka:Suomalaiset runoilijat Luokka:Suomalaiset lasten- ja nuortenkirjailijat Luokka:Vuonna 1961 syntyneet Luokka:Elävät henkilöt
Terry Richardson

Terry Richardson (14. elokuuta 1965 New York, Yhdysvallat) on yhdysvaltalainen muotikuvaaja. Richardson on ollut yksi muotimaailman huippukuvaajista, kunnes vuonna 2017 syytöksiä mallien seksuaalisesta ahdistelusta alkoi tulla julkisuuteen. Esimerkiksi Vogueta ja Vanity Fairia julkaiseva Condé Nast International sanoi irti yhteistyön Richardsonin kanssa tämän käytöksen vuoksi.Haaksluoto, Milja: ”Muodin Harvey Weinstein” on saanut sikailla vuosia – ahdistelusta syytetty huippukuvaaja vihdoin boikottiin? Iltalehti 24.10.2017. Richardonin isä Bob Richardson oli tunnettu muotikuvaaja.Terry Richardson . Vogue. == Lähteet == Luokka:Yhdysvaltalaiset valokuvaajat Luokka:Vuonna 1965 syntyneet Luokka:Elävät henkilöt
Sierra Leonen talous

Sierra Leonen talous korreloi vähiten kehittyneiden maiden talouden kanssa. Maan bruttokansantuote oli yhteensä 4,4 miljardia Yhdysvaltain dollaria vuonna 2017, 677 dollaria per asukas. Sisällissodan loppumisen jälkeen vuonna 2002 Sierra Leonen talous on asteittan noussut, 4–7 prosentin nousulla. ==Lähteet== == Aiheesta muualla == *
Kupla (täsmennyssivu)

Kupla tarkoittaa seuraavia asioita: * kupla, ilmarakkula nesteessä tai muussa aineessa * Kupla, yhdysvaltalainen televisiosarja * Kupla, suomalainen sarjakuvalehti * Kupla, Aleksi Salmenperän ohjaama elokuva vuodelta 2022 * Volkswagen Kupla, Volkswagenin ensimmäinen automalli * kuplatuoli, Eero Aarnion vuonna 1968 suunnittelema tuoli * Sosiaalinen kupla, Erityisesti sosiaalisessa mediassa ja verkossa toimiva samanmielisten yhteisö
The System

The System oli laulajasta / kitaristista Mic Murphysta sekä kosketinsoittajasta David Frankista koostuva yhdysvaltalainen synthpop-duo, joka debytoi 1980-luvulla. Yhtye perustettiin New Yorkissa vuonna 1982. ==Diskografia== * Sweat (Mirage / Atco / Atlantic, 1983) * X-Periment (Mirage / Atco / Atlantic, 1984) * Pleasure Seekers (Mirage / Atco / Atlantic, 1985) * Don’t Disturb This Groove (Atlantic, 1987) * Rhythm & Romance (Atlantic, 1989) * ESP (Town Sound / Orpheus Music / EMI, 2000) * Unreleased Unleashed (Science Lab, 2009) * System Overload (Science Lab, 2013) ==Lähteet== Luokka:Yhdysvaltalaiset duot Luokka:Yhdysvaltalaiset elektronisen musiikin yhtyeet Luokka:Yhdysvaltalaiset funkyhtyeet
Zungeru

Zungeru on kaupunki Nigerin osavaltiossa, Nigeriassa. Se oli Britannian Pohjois-Nigerian protektoraatin pääkaupunkina vuodesta 1902 vuoteen 1916. Zungeru sijaitsee Kadunajoen varrella. Sen kohdalla on rautatiesilta. Zungeruun rakennetaan suurta vesivoimalaa. Sen rahoituksesta neljännes tulee Nigeriasta, loput Kiinasta. Vuonna 2018 voimala oli puoliksi valmis. Sen arvioidaan valmistuvan 2020. == Lähteet == == Aiheesta muualla == Luokka:Nigerian kaupungit